section_heading: NBA
paragraph_text: Dan kasnije nagrađen je priznanjem za NBA igrača tjedna kao četvrti Celtics kojem je to pošlo za rukom (Bird, Archibald, Parish). Nakon završetka sezone cijelo je ljeto trenirao da postane još bolji. Sezonu 1991./92. je s 20.8 koševa u prosjeku bio najbolji strijelac ispred Birda, da bi sjajnim igrama nastavio i u doigravanju. U polufinalu Istoka Cleveland je dobio oslabljene Celticse 4-3, no Lewis je s 36 koševa u trećoj i 42 koša u četvrtoj držao Celticse u nadi za prolazak dalje. Još jedno priznanje je dobio kad su ga treneri izabrali u All-Star momčad Istoka.